کشمیر میں عاشورائے حسینی کے جلوس پر لگی پابندی ہٹانے کے مطالبہ

کشمیر میں عاشورائے حسینی کے جلوس پر لگی پابندی ہٹانے کے مطالبے بڑھ گئے ہیں۔

خبر کا کوڈ: ۴۴۰۹۵۲

تاریخ: ۰۱ آبان ۲۰۱۹ - ۱۶:۲۸

رسا نیوز ایجنسی کی رپورٹ کے مطابق ہندوستان کے زیر انتظام کشمیر کےلال چوک سرینگر سے برآمد ہونے والے 8 اور 10 محرم کے تاریخی جلوس ہائے عاشورہ پر 28 سال سے لگی قدغن ہٹانے کا مطالبہ لیکر انجمن شرعی شیعیان کے سرکردہ اراکین اور متعدد ائمہ جمعہ و الجماعت زیر سرپرستی آغا سید حسن نے پریس کالونی میں پُرامن احتجاجی دھرنا دیا۔

احتجاجیوں نے تاریخی جلوس ہائے عاشورا پر حکومتی قدغن کو بلاجواز قرار دیتے ہوئے گورنر انتظامیہ سے پرزور مطالبہ کیا کہ اس سال ان جلوسوں کی برآمدگی کو یقینی بنانے کے لئے اقدامات کئے جائیں اور بلا تاخیر قدغن ہٹانے کا اعلان کیا جائے تاکہ ان جلوسوں کے متعلقین بروقت تیاریاں کرسکیں۔

مظاہرین نے کہا کہ وادی میں ہر فرقہ کے لوگ اپنے مذہبی رسومات، جلسے اور جلوس وغیرہ پرامن طور پر انجام دے رہے ہیں اور حکومت انہیں مکمل سیکورٹی فراہم کررہی ہے لیکن صرف عاشورہ کے ماتمی جلوسوں پر پابندی ہے۔